המצר האנטארקטי

**המצר האנטארקטי** או **מצר אנטארקטיקה** (באנגלית: **Antarctic Sound**) הוא מצר ים, מצפון מזרח לחצי האי האנטארקטי, בארץ גרהאם שבאנטארקטיקה.

## גאוגרפיה

מצר הים מפריד בין חצי האי האנטארקטי לבין קבוצת איי ז'ואנוויל, שמצפון מזרח לחצי האי האנטארקטי.

אורכו של המצר 56 קילומטרים; ורוחבו של המצר נע בין 13 ל-22 קילומטרים.

המצר מפריד בין חצי האי טריניטי, שבקצהו הצפון-מזרחי של חצי האי אנטארקטיקה, לבין קבוצת איי ז'ואנוויל הכוללת את האי ד'אורוויל, האי ז'ואנוויל, האי דאנדי והאי ברנספילד.

מצפון מתחבר המצר האנטארקטי למצר ברנספילד, בקו המחבר בין כף דובוזט (Cape Dubouzet) שבחצי האי האנטארקטי לבין נקודת טרנבול, שבאי ד'אורוויל.

הגבול הדרומי של המצר האנטארקטי הוא הקו המחבר בין כף סקרימג'ר (Cape Scrymgeour) שבאי אנדרסן, לבין כף פרוויס (Cape Purvis) שבאי דאנדי.

בסמוך מצפון לאי אנדרסון מצוי האי יונאסן, הקטן יותר. שני איים אלה מופרדים זה מזה במצר יאלור (Yalour Strait), המתחבר אל המצר האנטארקטי מצד אחד, ומחבר אותו חלקו של מפרץ ארבוס וטרור שבים ודל.

בחוף הדרום מערבי של המצר האנטארקטי מצוי חצי האי טאבארין, ובו מספר מפרצים, שהעיקריים בהם הם מפרץ הופ (מפרץ התקווה) ומפרץ טרפאסי (Trepassey Bay).

## היסטוריה
[ממוזער| [מדף קרח המשתרע מהאי ז'ואנוויל אל תוך מצר אנטארקטיקה]]
### גילוי המצר וחציית המצר

המצר התגלה על ידי צוות הספינה אנטארקטיקה אשר ב-15 בינואר 1902, בפיקודו של קרל אנטון לארסן, הייתה הספינה הראשונה שהפליגה דרך המצר.

המצר מלא קרחונים צפים, שנשברו ממדף הקרח לארסן.

ניסיון נוסף שבוצע שנה לאחר מכן על ידי אותה הספינה (אנטארקטיקה) לחצות את המצר נכשל, והספינה נלכדה ונמחצה על הקרח ב-13 בפברואר 1903. צוות הספינה שהה בעונת החורף האנטארקטי במפרץ הופ.

ספינה אחרת שניסתה לנווט דרך המצר, בדרך לאי סנו היל בשנת 1920, לא הצליחה לעבור ואף לא הצליחה להגיע למפרץ הופ.

ניסיון אחר לחצות את המצר במסגרת "מבצע טאבארין" בשנת 1944, נכשל באותו אופן.

### בסיס המחקר

במפרץ הופ הוקם בסיס מחקר בריטי, וכן ממוקמת שם תחנת המחקר הארגנטינאית בסיס אספרנסה, המאוישת באופן קבוע.

### מקור השם

שמו של המצר ניתן לו על ידי המשלחת השוודית לאנטארקטיקה בפיקודו של אוטו נורדנשלד.

המצר נקרא על שם הספינה שהייתה הראשונה שניווטה דרכו.

## תיירות

מאז שנת 2005 אוניות תענוגות מפליגות באזור המצר.

## גלריית תמונות


File:Айсберг в Антарктической проливе.jpg
File:Antarctic Sound-2016-Iceberg 02.jpg
File:Antarctic Sound-2016-Iceberg 03.jpg


## אזור ציפורים בעל חשיבות

מפרץ הופ הוכר כאזור ציפורים בעל חשיבות, וזאת בשל מושבות הקינון הפינגווין לבן האוזן, הסקואה החומה, השחפית האנטארקטיקת, יסעורוני וילסון, שחפי הקלפ והכיאניס הלבן הממוקמות בו.

כמו כן במפרץ מצויה אחת ממושבות הרבייה הגדולות ביותר של פינגווין אדלי באנטארקטיקה.

במפרץ טרפאסי ישנן משבות רבייה של פינגוויני אדלי ופינגווינים לבני אוזן, וכן יסעורי הכף, יסעורי שלג, חמסניים ושחפי קלפ.

בחופי המפרצים שלצד המצר מצויים כלבי ים ודל וכלבי ים נמריים.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA285&lpg=PA285&dq=%22Antarctic+Sound%22&source=bl&ots=qcQIrpSdy9&sig=ACfU3U0ctfduKWIIqoSb8C8H7szAyXN5Rg&hl=en&sa=X&ved=2ahUKEwilj_rzxN7xAhVI4YUKHcHkAYc4RhDoATAAegQIAhAD#v=onepage&q=%22Antarctic%20Sound%22&f=false Sailing Directions (planning Guide) and (enroute) for Antarctica]**, P 285

• Smellie, John L.. 1990, **[http://nora.nerc.ac.uk/id/eprint/520868/ Southern Tabarin Peninsula and islands in Antarctic Sound]**. In: Le Masurier, W.E.; Thomson, J.W., (eds.) Volcanoes of the Antarctic Plate and Southern Oceans. Washington, D.C., American Geophysical Union, 339-341. (Antarctic Research Series, 48, 48).

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA319&lpg=PA319&dq=%22Antarctic+Sound%22&source=bl&ots=lbILNmErSz&sig=ACfU3U24KcL9LCWHqzgzw7cLgLG9zAet7Q&hl=en&sa=X&ved=2ahUKEwjrsKP_xt7xAhUux4UKHWUmA-U4ZBDoATAEegQIAhAD#v=onepage&q=%22Antarctic%20Sound%22&f=false Sailing Directions for Antarctica: Includes Islands South of Latitude 60°]**, P 319

## קישורים חיצוניים

* המצר האנטארקטי באתר הסקר הגאולוגי של ארצות הברית
* המצר האנטארקטי באתר הגאזט האנטארקטי של ממשלת אוסטרליה
* המצר האנטארקטי באתר הגאזט האנטארקטי המשווה SCAR של ממשלת אוסטרליה
* מושבות פנגווינים במצר האנטארקטי באתר גרינפיס
* תחזית מזג אוויר עדכנית ארוכת טווח עבור המצר האנטארקטי
* 
* 

## הערות שוליים

קטגוריה:אנטארקטיקה: אזורי ציפורים בעלי חשיבות
קטגוריה:ארץ גרהאם: מצרי ים
קטגוריה:חצי האי טריניטי
קטגוריה:קבוצת איי ז'ואנוויל: מצרי ים